**Národná rada Slovenskej republiky**

## **VIII. volebné obdobie**

 Číslo: CRD-2135/2022

**1206a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov **(tlač 1206)** v druhom čítaní

 Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov **(tlač 1206)**  (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 1734 z 20. októbra 2022 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky

 Výboru Národnej rady Slovenskej republiky pre financie a rozpočet a

 Výboru Národnej rady Slovenskej republiky pre hospodárske záležitosti.

 Určila zároveň Výbor Národnej rady Slovenskej republiky pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

Výbor Národnej rady Slovenskej republiky pre financie a rozpočet uznesením č. 410 z 29. júna 2022

Výbor Národnej rady Slovenskej republiky pre hospodárske záležitosti uznesením č. 370 z 28. novembra 2022.

 Ústavnoprávny výbor Národnej rady Slovenskej republiky **o návrhu uznesenia nehlasoval,** pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný.

**IV.**

Z uznesení výborov Národnej rady Slovenskej republiky uvedených pod bodom III tejto správy vyplývajú **nasledujúce** pozmeňujúce a doplňujúce návrhy:

V čl. I sa za bod 5 vkladá nový bod 6, ktorý znie:

„6. V § 3 ods. 7 sa slová „1 písm. f)“ nahrádzajú slovami „1 písm. e)“.“.

Nasledujúce body sa prečíslujú.

Opravuje sa vnútorný odkaz v platnom zákone v nadväznosti na zmenu značenia odsekov v § 3 vyplývajúcu z čl. I bodu 3.

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

V čl. I bode 7, v § 7 ods. 5 sa na konci pripája táto veta: „O dotáciu poskytovanú v súvislosti s plnením mimoriadnych a naliehavých úloh súvisiacich s investíciou investora podľa odseku 4 písm. b) a o dotáciu poskytovanú v súvislosti s realizáciou činností uvedených v zámere schválenom vládou podľa odseku 4 písm. c) možno požiadať aj bez vyhlásenej výzvy na predkladanie žiadostí.“.

Navrhuje sa spresnenie ustanovenia o prípady, kedy Ministerstvo hospodárstva SR nemusí výzvu na predkladanie žiadostí vyhlasovať.

**Výbor NR SR pre hospodárske záležitosti**

***Gestorský výbor odporúča schváliť***

V čl. 1 bode 9, v § 9 ods. 1 druhá veta znie: „Ak vzniknú pochybnosti pri overení kvalifikovaného elektronického podpisu alebo uznaného spôsobu autorizácie, môže ministerstvo oprávnenú osobu podľa prvej vety vyzvať na dodatočné preukázanie totožnosti.“.

Navrhuje sa precizovanie ustanovenia súvisiaceho so zavedením elektronických žiadostí o poskytnutie dotácie.

**Výbor NR SR pre hospodárske záležitosti**

***Gestorský výbor odporúča schváliť***

V čl. 1 bode 11, v § 9 ods. 5 sa slová „každoročne do 31. januára“ nahrádzajú slovami „v dvoch rovnopisoch každoročne do 31. januára“.

*Navrhuje sa úprava súvisiaca s elektronickými žiadosťami.*

**Výbor NR SR pre hospodárske záležitosti**

***Gestorský výbor odporúča schváliť***

V čl. I sa za bod 12 vkladá nový bod 13, ktorý znie:

„13. V § 10 ods. 1 sa vypúšťa písmeno d).“.

Nasledujúce body sa prečíslujú.

Vypúšťa sa nadbytočné ustanovenie v nadväznosti na vypustenie písmena e) v § 3 ods. 1 čl. I bod 3.

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

V čl. I bode 15, v § 10 ods. 6 písm. b) siedmom bode sa na konci pripájajú tieto slová: „ak sa žiadosť podáva na základe výzvy na predkladanie žiadostí,“.

Navrhuje sa doplnenie ustanovenia za účelom vylúčenia pochybností splnenia podmienky uvedenej v § 10 ods. 6 siedmom bode.

**Výbor NR SR pre hospodárske záležitosti**

***Gestorský výbor odporúča schváliť***

V čl. I v bode 15 sa slová „Poznámky pod čiarou k odkazom 23 až 27 znejú“ nahrádzajú slovami „Poznámky pod čiarou k odkazom 23, 23b, 25 až 27 znejú“.

Vzhľadom na to, že sa nemenia všetky poznámky pod čiarou 23 až 27, ale len niektoré z nich, je to potrebné zodpovedajúco vyjadriť v úvodnej vete.

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

V čl. I v 14. bode, v 21. bode v § 11 ods. 6 písm. d) a i) a v 25. bode sa slová „medzinárodného bankového účtu“ nahrádzajú slovami „medzinárodného bankového čísla účtu“.

Spresňuje sa pojem tak, aby korešpondoval so skratkou IBAN.

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

V čl. I bode 21, v § 11 odsek 7 znie: „(7) Ministerstvo za účelom poskytnutia dotácie vyhlasuje výzvy na predkladanie žiadostí o poskytnutie dotácie, ak tento zákon neustanovuje inak.“.

Navrhuje sa úprava súvisiaca s doplnením § 7 ods. 5.

**Výbor NR SR pre hospodárske záležitosti**

***Gestorský výbor odporúča schváliť***

Gestorský výbor odporúča hlasovať o bodoch **1 až 9 spoločne** s odporúčaním **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov **(tlač 1206)**

**s c h v á l i ť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť.

 Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 379 z 29. novembra 2022.

Týmto uznesením výbor zároveň poveril spoločného spravodajcu **Vojtecha Tótha** predložiť návrhy v zmysle príslušných ustanovení rokovacieho poriadku Národnej rady Slovenskej republiky.

Bratislava 29. novembra 2022

Peter **K r e m s k ý**, v.r.

predseda Výboru NR SR

pre hospodárske záležitosti